
Finansforbundet Assurandørkredsens ordinære 
generalforsamling fredag den 2. maj 2025 kl. 10.00

	Dagsorden:
	1. Valg af dirigent
2. Beretning om kredsens
3. Orientering om Finansforbundet’s virksomhed v/Dorrit Brandt
4. Forelæggelse af revideret regnskab til godkendelse
5. Indkomne forslag 
6. Vedtagelse af arbejdsprogram
7. Personvalg
a. Valg af formand for Finansforbundet Assurandørkredsen i lige år
b. Valg af 2 revisorer og 1 revisorsuppleant for det kommende regnskabsår
8. Fastsættelse af honorar og diæter
9. Budget
10. Eventuelt

Dagens program:
Kl. 10.00 Ordinær generalforsamling
Kl. 11.30 Generalforsamlingen suspenderes
Oplæg ved Bjarne Dyrberg, Forsikringsakademiet (FOAK) - Fokus på efteruddannelse 
Kl. 12.30 Generalforsamlingen genoptages evt.
Kl. 13.00 Generalforsamlingen afsluttes med frokost.




Formanden bød velkommen til forsamlingen og bød særlig til Bjarne fra FOAK, gæster fra de øvrige kredse, formanden for Finansforbundet Dorrit og ikke mindst bestyrelsen i AP Pension, som netop er indmeldt i Assurandørkredsen.
AD 1: Marianne Kjær blev valgt med applaus
Dirigenten gennemgik formalia og konstaterede at generalforsamlingen var lovlig indvarslet og beslutningsdygtig.
AD 2: Formandens beretning vedlagt
AD 3: Dorrit startede med at takke for invitationen og sagde at det var første gang hun deltog på kredsens GF. Dorrit takkede hele kredsen for deres store arbejde og engagement i Finansforbundet, ikke mindst Claus’ arbejde centralt i bl.a. hovedbestyrelsen. 
Dorrit fortalte at OK 2025 netop var afsluttet og fortalte om forhandlingsklimaet mellem den nye modpart FIDA/A og Finansforbundet, som hun oplevede som godt. Dorrit tilføjede at arbejdet under forhandlingerne også handlede om at bevare de goder der allerede er aftalt i overenskomsten.
En verden i forandring er også aktuel i Finanssektoren, idet Nykredit har købt Spar Nord Bank. I den anledning bliver de 2 kredse fusioneret og forandringerne bliver store. 
I it-branchen sker der også store forandringer og opkøb, desværre er nogle af køberne ikke organiseret, så formanden for Finansforbundet pointerede at kompetenceudvikling i den sammenhæng bliver vigtigere end nogensinde. Det er vigtigt at styrke egne kompetencer og tilpasse virksomhedens fremtidige opgaver.
Finansforbundet er blevet medlem af AI-kompetencepagten.
Tiden til og anerkendelse af fagligt arbejde, er vigtig! Formanden for Finansforbundet forstår ikke det ikke er i højere kurs hos arbejdsgiverne, som er optaget af at minimere tillidsrepræsentanternes tid.
Vi er tæt på 60.000 medlemmer i Finansforbundet, det er det højeste medlemstal nogensinde i Finansforbundet’s historie og det skal vi værne om.
146 dygtige medarbejdere i sekretariatet gør Dorrit stolt, det er en fornøjelse at gå på arbejde hver dag og blive mødt af så stor professionalisme.
Vi har stor diversitet i vores medlemsskare, og det skal vi kunne omfavne også i fremtiden. 
Dorrit sluttede af med at sige at Finansforbundet er til for ALLE medlemmer og ønskede god generalforsamling.
AD 4: Mogens fremlagde regnskabet og fremhævede at der er overskud på investeringsafkast og kontingentindkomster. 
Det er dog også en konstatering, at der sket nogle stigninger i omkostningerne.
Der var et spørgsmål til de 8 millioner som kredsen har stående. ”Har I drøftet om de kunne bruges til noget” Formanden svarede at det har kredsen drøftet, og der er ikke villighed til at bruge af formuen, den skal helst holdes intakt, men afkastene kan vi fremadrettet gøre brug af, til medlemmerne. 
Regnskabet blev herefter enstemmigt godkendt.
AD 5: Dirigenten gennemgik forslagene, som herefter blev enstemmigt godkendt.
AD 6: Arbejdsprogrammet blev enstemmigt godkendt
AD 7b: Alle valgt med applaus
AD 8: Mogens præsenterede de nye satser for honorar og diæter, som er gældende fra 1. juni 2025, herefter blev dette enstemmigt godkendt.
AD 9: Budgettet blev præsenteret og efterfølgende taget til efterretning
AD 10: Intet til punktet – Dirigenten nedlagde herefter sit hverv og erklærede generalforsamlingen for afsluttet.
Formanden lykønskede Dorrit med valget og forærede hende en buket blomster og takkede Marianne for at dirigere GF, Marianne fik overrakt vin for indsatsen.
16. maj 2025

